Aalborg Kommune er hjemsted for godt 40  procent af Nordjyllands iværksættere. Rundt regnet givet det om året cirka 1000 nye iværksættere, og før 2016 fik de af Aalborg kommune et såkaldt klippekort. Det gav ti klip - det vil sige ti timer - til gratis rådgivning. Som ny virksomhed er det en jungle Men fra 2016 er der lavet om på det. Som iværksætter i Aalborg skal man kunne opnå en omsætning på en million kroner eller mere og have planer om at hyre folk, for at man får de ti timers rådgivning. René Sloth begyndte i 2014 at pakke og afsende ordrer fra sin virksomhed PlusLED. Han fik både revisor - og juridisk rådgivning fra BusinessAalborg og han ville ikke have været hjælpen foruden. - Det har betydet utroligt meget. Helt klart. Som ny virksomhed er det en jungle. Hvis vi skulle brug én masse tid på hvordan vi aflagde regnskab. Jamen så er det slet ikke sikkert, vi var her i dag, forklarer han. Det får mig faktisk til at ligge lidt urolig om natten I 2016 har 25 aspirerende iværksættere indtil videre været forbi BusinessAalborg. Ingen af dem levede op til de højere krav om vækst. - Det får mig faktisk til at ligge lidt urolig om natten. Det kan godt få mig til at blive lidt bekymret. Så er der måske noget vi på en eller anden måde skal have kigget på. Fordi rigtig mange væsktiværksættere kommer fra Aalborg, så hvis ikke vi kan leve op til de der vækstkrav, så bliver der i hvert fald rigtig store problemer rundt omring i regionen, forklarer Tonny Thorup, der er erhvervschef hos BusinessAalborg. Bag de højere krav står Vækstforum Nordjylland og de nordjyske kommuner. - Vi har valgt at sige, vi prioriterer de øverste lag af iværksættere. Dem som har potentiale til at vækste mest. Fordi vi ønsker at skabe endnu flere jobs og vækste endnu mere, forklarer Ulla Astman, der er formand for Vækstforum Nordjylland.

Referat:
Fra 2016 er Aalborg kommune begyndt at stille højere krav til nye iværksættere. Du skal derfor have planer i millionklassen for at kan få den samme hjælp som tidligere.